བོད་བཙན་པོའི་སྐབས་ཡུལ་འདིར་དམག་རྒྱབ་སྟེ་བོད་བཙན་པོའི་མངའ་ཁོངས་སུ་བསྡུས།བོད་ཀྱི་ལོ་རྒྱུས་སྟེང་དུ་བཙན་པོ་ཁྲི་འདུས་སྲོང་ངམ་འདུས་སྲོང་མང་པོ་རྗེ་སྲིད་ཀྱི་དོན་དུ་འཇང་ཡུལ་དུ་གཤེགས་ནས་སྐུ་འདས་ཞེས་དང་།ཏུན་ཧོང་གཏེར་ཡིག་ཏུ་འཇང་ཡུལ་ལམ་མྱཱ་དཀར་ནག་ཅེས་འབོད་པ་ནི་དེ་རིང་གི་འཇང་ཡུལ་སྟེ་ལིས་ཅང་ཙམ་མ་ཡིན་པར།ད་ལྟའི་ཡུན་ནན་ས་ཁུལ་གྱི་དབྱི་རིགས་ཀྱི་མེས་པོ་མྱཱ་ནག་པོ་དང་པའེ་རིགས་ཀྱི་མེས་པོ་མྱཱ་དཀར་པོ་སྟེ།རྒྱའི་སྐད་དུ་ནན་ཀྲའོཟེར་བ་དེ་ཡིན་ལ།འཇམ་ངམ་མྱ་དཀར་ནག་སྟེ་ནན་ཀྲའོ་ནི་ལྷོ་ནུབ་མཚམས་སུ་ཆགས་པའི་རྒྱལ་ཁབ་ཅིག་ཏེ།ཕྱི་ལོ་ལོར་མོང་ཧྲི་ཀྲའོ་ཚོ་བའི་ཞིས་ལའོ་ཟེར་བས་ཝེ་ཧྲན་ཏེ་དེང་གི་ཡུན་ནན་ཞིང་ཆེན་གྱི་ཝེ་ཧྲན་རྫོང་ལྟེ་གནས་བྱས་ཏེ་མོང་ཆེན་པོའི་སྲིད་དབང་ཐོག་མར་བཙུགས།དུས་རབས་བརྒྱད་པའི་མགོ་ཙམ་ལ་མྱཱའི་རྒྱལ་བོ་ཕེ་ལའོ་ཀེབྱ་བས་རྒྱལ་ཕྲན་དྲུག་ཏུ་གྲགས་པ་གཅིག་གྱུར་གྱིས་དབང་བསྒྱུར་བྱས་ཏེ་རྒྱལ་ས་དེང་གི་ཏཱ་ལེམཁར་གྱི་ནུབ་འདབས་སུ་བྱས།ད་ལྟའི་ཡུན་ནན་ཞིང་ཆེན་ཡོངས་དང་།སི་ཁྲོན་ལྷོ་རྒྱུད་ནས་ཀོས་ཀྲུའུ་ནུབ་ཕྱོགས་ལ་སོགས་པའི་ཡུལ་གྲུ་མང་པོ་ལ་དབང་བསྒྱུར་བྱས་ཏེ་མངའ་ཐང་ཤིན་ཏུ་དར།སྔ་གཞུག་ཏུ་རྒྱལ་རབས་བཅུ་གསུམ་ཙམ་བྱུང་སྟེ་བོད་བཙན་པོ་དང་ཐང་ལ་འབྲེལ་བ་བྱུང་།ཕྱི་ལོལོར་བོད་བཙན་པོ་ཁྲི་འདུས་སྲོང་ངམ་འདུས་སྲོང་མང་པོ་རྗེ་ཡིས་ཡུལ་དེར་ཕྱོགས་སུ་བོད་དམག་དྲངས་ཏེ་འཇང་དང་མྱཱ་དཀར་ནག་དབང་དུ་བསྡུས་ནས་ལོ་མང་པོར་བོད་ལ་དཔྱ་ཁྲལ་ཕུལ་བ་ཏུན་ཧོང་གཏེར་དུ་གསལ་ལ།བོད་བཙན་པོ་གང་ཉིད་ཀྱང་ཡུལ་འདི་ནས་གཤེགས་པར་བཤད་ལ།སྐབས་དེའི་མྱཱའི་རྒྱལ་བོ་ཀག་ལ་བོངབྱ་བས་བོད་བཙན་པོ་ལ་མགོ་སྒུར་ཏེ།རྒྱ་ནག་ཐང་དང་རྒྱབ་འགལ་བྱས་པ་ཡང་ཏུན་ཧོང་གཏེར་ཡིག་ཏུ་གསལ།དེར་མ་ཟད་བོད་བཙན་པོས་འཇང་ཡུལ་ནས་འཇང་མོ་བཟའ་ཁབ་ཏུ་བཞེས་ནས་སྲས་འཇང་ཚ་ལྷ་དབོན་འཁྲུངས་པ་སོགས་ཀྱང་མྱཱ་དཀར་ནག་ལ་གོ་དགོས་སོ།།གཞན་བཙན་པོའི་དུས་སུ་འཇང་དཀར་ནག་འདུལ་ཕྱིར་འབྲི་ཆུའི་སྟེང་དུ་བརྒྱབ་པའི་ལྕགས་ཟམ་ཞིག་ལ་བཙན་པོའི་ལྕགས་ཟམ་ཟེར་བ་རྒྱལ་ཐང་ལྷོ་ནུབ་མཚམས་ཀྱི་འབའ་ལུང་ཕྱོགས་སུ་ཡོད།ཕྱིས་སུ་བོད་བཙན་པོའི་སྲིད་གཞུང་སིལ་བུར་ཐོར་རྗེས་འཇང་དཀར་ནག་ལ་རང་བཙན་ཐོབ་སྟེ་ལྕགས་ཟམ་དེ་ཉིད་དུམ་བུར་བཅད་པའི་ཤུལ་ད་ལྟའི་བར་དུ་ཡོད་པར་བཤད།